Hvilke typer forsikring må jeg ha for min leiebil i Italia?
p>Den gode nyheten når du booker en leiebil i Italia med Auto Europe er at du automatisk er dekket, ettersom alle våre priser inkluderer kollisjonsskadeforsikring (CDW), tyveridekning, brannforsikring og ansvarsforsikring.

		Vær klar over at CDW ikke dekker skade på dekk, glass, utvendige speil, understell, interiøret, tak, motor, skade på lås og tap av nøkler. Å ha CDW-forsikring betyr at bilutleieren fraskriver seg retten til å ta dine penger fra deg hvis bilen er skadet. Dersom bilen kolliderer dekker den mesteparten av bilen, og reduserer egenandelen markant i tilfelle ulykke eller hvis bilen blir stjålet, med unntak av de ovenfornevnte.

		Hvis du ønsker å være sikret også mot disse unntakene kan du velge Super Cover med refunderbar egenandel under bookingprosessen, en tjeneste fra Auto Europe. For mer informasjon om mulige forsikringsalternativer, kan du ta en kikk på vår infoside om forsikringer og dekninger.

		Når du henter ut bilen, vil utleieren veldig ofte tilby ekstradekninger, slik som ulykkesforsikring (PAI) eller en forsikring for skade på glass og dekk. Disse dekningene er valgfrie tillegg, og det er opp til deg å bestemme om du trenger dem eller ikke.

		Det er enkelt å få tilgang på informasjon om forsikring når du utfører bookingen. Bare klikk på prisdetaljer og knappene for mer informasjon i søkeresultatene, hvor det er mulig å få tilgang på info om egenandelssummen, tyveriforsikringsegenandel og ansvarsforsikring, og prisene varierer med lokasjon, leielengde, bilkategori og utleier.

		Vær også klar over at noen utleiere kan kreve dobbel egenandel i tilfelle tyveri av kjøretøyet i Campania-, Catania- og Puglia-regionene.